**Paskaidrojuma raksts**

**Ventspils valstspilsētas pašvaldības domes 2024. gada \_\_. \_\_\_\_\_\_\_ saistošajiem noteikumiem Nr.\_\_ “Par specializētajiem tūristu transportlīdzekļiem Ventspils valstspilsētas pašvaldībā”**

| **Paskaidrojuma raksta sadaļa** | **Norādāmā informācija** |
| --- | --- |
| 1. Mērķis un nepieciešamības pamatojums | Saistošo noteikumu “Par specializētajiem tūristu transportlīdzekļiem Ventspils valstspilsētas pašvaldībā” (turpmāk – Saistošie noteikumi) izdošana ir pamatojama ar 2023.gada 1.janvārī spēkā stājušos Pašvaldību likumu. Līdzšinējie saistošie noteikumi par specializētajiem tūristu transportlīdzekļiem - Ventspils pilsētas domes 2018.gada 8.jūnija saistošie noteikumi Nr. 5 “Par specializētajiem tūristu transportlīdzekļiem Ventspils pilsētā” (turpmāk – Saistošie noteikumi Nr. 5) tika izdoti uz šobrīd jau spēku zaudējušā likuma “Par pašvaldībām” pamata. Atbilstoši Pašvaldību likuma Pārejas noteikumu 6. punktā noteiktajam, uz likuma “Par pašvaldībām” pamata izdotie saistošie noteikumi piemērojami līdz 2024. gada 30. jūnijam un šajā termiņā domei ir jāizdod jauni saistošie noteikumi. Saistošie noteikumi Nr. 5 bija izdoti citstarp saskaņā ar likuma "Par pašvaldībām" 44. panta 4. punktu, saskaņā ar kuru pašvaldība bija tiesīga izdot saistošus noteikumus un paredzēt administratīvo atbildību par to pārkāpšanu par citiem likumos un Ministru kabineta noteikumos paredzētajiem jautājumiem, Pašvaldību likumā šādas tiesības vairs nav paredzētas.  Izvērtējot Saistošos noteikumus Nr. 5 ir sagatavoti jauni Saistošie noteikumi, pārņemot Saistošos noteikumus Nr. 5 un vienlaikus veicot redakcionālus precizējumus.  Ar saistošo noteikumu projekta spēkā stāšanās brīdi spēku zaudēs Saistošie noteikumi Nr. 5.  Attiecīgi Saistošie noteikumi par specializētajiem tūristu transportlīdzekļiem ir izstrādāti jaunā redakcijā, aktualizējot to izdošanas tiesisko pamatojumu un precizējot normas atbilstoši izmaiņām normatīvajos aktos.  Saistošo noteikumu izdošanas tiesiskais pamatojums ir:   1. Brīvas pakalpojumu sniegšanas likuma 14. panta 2.1 daļa, kas paredz, ka kārtību, kādā izsniedzama atļauja konkrēta pakalpojuma sniegšanai publiskās vietās, var noteikt arī vietējā pašvaldība. Pašvaldības domei ir tiesības izdot saistošos noteikumus, kas reglamentē konkrēta pakalpojuma sniegšanas kārtību publiskās vietās; 2. Ceļu satiksmes likuma 9. panta trešā daļa, kas noteic, ka pašvaldība, izvērtējot tā sabiedriskās nepieciešamības un drošības kritērijus, ir tiesīga noteikt specializēto tūristu transportlīdzekļu izmantošanas nosacījumus, transportlīdzekļa tipu un kustības maršrutu; 3. Ceļu satiksmes likuma 10.panta pirmās daļas 1. punktu, kas nosaka, ka ceļu satiksmē iesaistītos specializētos tūristu transportlīdzekļus reģistrē vietējās pašvaldības; 4. Ceļu satiksmes likuma 16. panta 6.2 daļas 1. punkts, kas noteic, ka pašvaldība ir tiesīga izdod noteikumus, kuros nosaka specializēto tūristu transportlīdzekļu tehniskā stāvokļa kontroles institūcijas, to kompetenci un tehniskā stāvokļa kontroles īstenošanas kārtību.   Saistošie noteikumi nosaka kārtību, kādā tiek reģistrēti specializētie tūristu transportlīdzekļi, apstiprināti to kustības maršruti un nodrošināta specializēto tūristu transportlīdzekļu tehniskā stāvokļa kontrole, kā arī nosaka specializēto tūristu transportlīdzekļu izmantošanas nosacījumus. |
| 1. Fiskālā ietekme uz pašvaldības budžetu | Saistošie noteikumi nerada papildu fiskālo ietekmi uz pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – Saistošie noteikumi izstrādāti, lai sekmētu uzņēmējdarbību un tūristu piesaisti Ventspilī. Sabiedrības interesēs ir būtiski, ka specializēto tūrisma transportlīdzekļu pakalpojumu sniegšana notiek droši, nodrošinot ceļu satiksmes un tās dalībnieku drošību, kā arī veicinot, ka transportlīdzekļi ir tehniskais stāvoklis atbilst drošai pasažieru pārvadāšanai;  3.2. Ietekme uz vidi – nav attiecināms.  3.3. Ietekme uz iedzīvotāju veselību – nav attiecināms.  3.4. Ietekme uz konkurenci – Saistošie noteikumi ietver prasības un nosacījumus attiecībā uz specializēto tūristu transportlīdzekļu pakalpojumu sniegšanu, piemēram, attiecībā uz reģistrāciju, drošības un citiem aspektiem, kas varētu ietekmēt gan konkurenci, gan sabiedrības intereses. Saistošie noteikumi ir izstrādāti, lai nodrošinātu, ka pakalpojumi tiek sniegti atbilstoši noteiktajām prasībām, tādējādi nodrošinot godīgu konkurenci. |
| 1. Ietekme uz administratīvajām procedūrām un to izmaksām | Noteikumi neietekmē līdzšinējās administratīvās procedūras vai to izmaksas.  Saistošo noteikumu piemērošanas jautājumos personas var vērsties Ventspils valstspilsētas pašvaldības iestādes “Ventspils domes administrācija” Ekonomikas un iepirkumu nodaļā, Jūras ielā 36, Ventspilī, tālr. 63601191, 63601192, e-pasts: [ekonomika@ventspils.lv](mailto:ekonomika@ventspils.lv).  Saistošo noteikumu izpildes uzraudzību un kontroli Ventspils valstspilsētas pašvaldībā īsteno pašvaldības iestāde "Ventspils Pašvaldības policija". Pašvaldības iestādes “Ventspils domes administrācija” Ekonomikas un iepirkumu nodaļas vadītāja izdoto administratīvo aktu vai faktisko rīcību var apstrīdēt, iesniedzot attiecīgu iesniegumu Ventspils valstspilsētas pašvaldībā iestādes “Ventspils domes administrācija” vadītājam. |
| 1. Ietekme uz pašvaldības funkcijām un cilvēkresursiem | Saistošie noteikumi izstrādāti, lai nodrošinātu Pašvaldību likuma 4. panta pirmās daļas 12. punktā noteiktās autonomās funkcijas izpildi – sekmēt saimniecisko darbību pašvaldības administratīvajā teritorijā un sniegt tai atbalstu.  Papildus administratīvais slogs pašvaldības struktūrvienībām saistībā ar Saistošo noteikumu izpildi netiks radīts. Saistošo noteikumu īstenošanā netiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml. |
| 1. Informācija par izpildes nodrošināšanu | Saistošo noteikumu izpildi nodrošina Ventspils valstspilsētas pašvaldības iestādes “Ventspils domes administrācija” struktūrvienības un Ventspils valstspilsētas pašvaldības iestādes “Ventspils Pašvaldības policija” un “Ventspils Komunālā pārvalde”, atbilstoši Saistošajos noteikumos noteiktajai kompetencei. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu prasības un tā izpilde neradīs papildus izmaksas pašvaldībai. Tie ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46.panta trešajā daļā noteiktajam Saistošo noteikumu projekta un tā paskaidrojuma raksta projekts laika periodā no \_\_\_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_\_ tiks publicēts Ventspils valstspilsētas pašvaldības tīmekļvietnē [www.ventspils.lv](http://www.ventspils.lv) sabiedrības viedokļa noskaidrošanai.  Par saistošo noteikumu projektu saņemtie viedokļi ……….  Saistošie noteikumi virzīti saskaņošanai Ekonomikas ministrijai Brīvas pakalpojumu sniegšanas likuma 14. panta 2.1 daļā noteiktajā kārtībā.  Saistošo noteikumu projekts izskatīts Ventspils valstspilsētas pašvaldības Likumības komisijā 2024. gada \_\_. \_\_\_\_\_\_\_\_\_\_ un Ventspils valstspilsētas pašvaldības Pilsētas attīstības jautājumu komitejā 2024. gada \_\_. \_\_\_\_\_\_\_\_\_\_. |

Domes priekšsēdētājs J. Vītoliņš